**Χαρακτήρες από τα μαθήματα σεναρίου**

1. **Ηρακλής**

Όνομα : Ηρακλής

Ηλικία : 32

Ιδιότητα : Υποδιευθυντής σε κεντρικό κατάστημα τράπεζας

Οικογενειακή κατάσταση : Άγαμος, χωρίς παιδιά, σε σχέση

Εξωτερική εμφάνιση : Αθλητικός, όχι μυώδης, αρκετά αδύνατος, ψηλός

**Back Story:**

Ήταν ο μικρότερος γιος σε μία οικογένεια με τέσσερις συνολικά γιους. Οι γονείς απόμακροι συναισθηματικά, κάλυπταν μόνο τις βιοτικές ανάγκες των παιδιών. Περιθωριακός στην εφηβεία και στην μετεφηβεία του, δυσκολεύτηκε να εμπιστευτεί και να ωριμάσει συναισθηματικά. Άλλαξε πολλές δουλείες αλλά τα τελευταία 7 χρόνια εργάζεται σταθερά στο κεντρικό κατάστημα της τράπεζας, με αυστηρή τυπικότητα και μεγάλη αποδοτικότητα στις υποχρεώσεις του, γεγονός που του απέφερε και την γρήγορη εξέλιξή του στην ιεραρχία. Η δουλειά του ωστόσο δεν είναι τίποτα περισσότερο από την αναγκαία υποχώρηση που πρέπει να κάνει ώστε να μπορεί να διατηρεί στη ζωή του τις δύο μακροχρόνιες εξαρτήσεις του. Την ηρωίνη και την Τάνια. Η Τάνια είναι 27 χρονών, κόρη πλούσιου επιχειρηματία, που διατηρεί μία σχέση λάθους και πάθους με τον Ηρακλή τα τελευταία 6 χρόνια. Πλέον συζούν από διετίας. Η ηρωίνη μπήκε στη ζωή του απ τα 19 και έκτοτε “συναντιούνται” περιστασιακά, αλλά με μεγάλη προσδοκία και λαχτάρα. Ο Ηρακλής εργάζεται τόσο όσο να μπορεί να κάνει χρήση ηρωίνης και κάνει τόση χρήση όσο να μπορεί να συνεχίζει να εργάζεται. Ισορροπεί ανάμεσα σ αυτές τις συνιστώσες, φορώντας κάθε φορά το κατάλληλο προσωπείο.

Παιδικό όνειρό του είναι να αποκτήσει δικό του αλιευτικό στις Σκανδιναβικές θάλασσες και να ζήσει στις χώρες των Βικινγκ.

1. **Κοσμάς**

Όνομα: Κοσμάς Αθανασίου

Ηλικία: 29   
  
Ιδιότητα: Φαροφύλακας, κοινωνικά αποξενωμένος  
  
Οικογενειακή κατάσταση: Άγαμος, χωρίς παιδιά  
  
Εξωτερική εμφάνιση: Μέτριο ανάστημα, ατημέλητος, αδέξιος

**Back Story:**

Ο Κοσμάς δουλεύει τα τελευταία χρόνια της ζωής του ως φαροφύλακας. Έχοντας περάσει απο πολλά διαφορετικά είδη εργασίας κατέληξε οτι τίποτα δεν του πρόσφερε τη γαλήνη που του προσφέρει η ησυχία του φάρου. Μοναχικός, ανεξάρτητος, ακοινώνητος. Η αγάπη του για την θάλασσα, την λογοτεχνία και την μουσική τον καθιστούν ευτυχισμένο ζώντας σε εναν απομονωμένο φάρο με μοναδικά υπάρχοντα τα βιβλία του και το οργανο του - το τσέλο. Είχε μια ήρεμη παιδική ηλικία έχοντας μεγαλώσει σε μια επαρχιακή κωμόπολη χωρίς πολλούς φίλους και πολλά ενδιαφέροντα. Οι φιλικές και ερωτικές του σχέσεις κατέληγαν συνήθως σε αμοιβαία σταδιακή αποξένωση.

Η αγάπη του για την ανθρωπότητα περιορίζεται στο θαυμασμό που έχει για ορισμένα πολιτισμικά επιτεύγματα διαφόρων καλλιτεχνών και μη. Δε θεωρεί τον εαυτό του μισάνθρωπο, αλλά οποιοδήποτε ηθικό δίλημμα και οποιαδήποτε ασήκωτη κοινωνικά γι’αυτον κατάσταση, τον κανει να κλείνεται περισσότερο στον εαυτό του και να φουντώνει την ψευδαίσθηση του πως τίποτα απο αυτά δεν τον αφορά.

1. **Νατάσα**

Όνομα : Νατάσα Σαρρή

Ηλικία : 30-35

Ιδιότητα : Δημοσιογράφος

Οικογενειακή κατάσταση : Άγαμη χωρίς παιδιά

Εξωτερική εμφάνιση : Μέτριο ανάστημα, αδύνατη, εμφανίσιμη

**Backstory:**

Η Νατάσα ζει στο Ηράκλειο και είναι δημοσιογράφος σε τοπική εφημερίδα. Έχει αρκετά χρόνια στη δουλειά, τόσα ώστε να πιστεύει ότι είναι ώρα να εξελιχθεί στη δουλειά της και να γίνει αρχισυντάκτρια στη θεματική που της αρέσει και σχετίζεται με την κάλυψη κοινωνικών θεμάτων. Δίνει πολύ βάρος στη δουλειά αφιερώνοντας επιπλέον ώρες ώστε να το πετύχει. Μια συνάδελφός της η Ελένη, είναι επίσης υποψήφια για την ίδια θέση και υπάρχει μεταξύ τους μια άτυπη κόντρα. Οι σχέσεις τους δεν είναι εχθρικές αλλά τυπικές σχέσεις συναδέλφων. Η Ελένη είναι πολύ οργανωτικός και τυπικός τύπος ενώ η Νατάσα λειτουργεί κυρίως διαισθητικά και “on-the-fly”.

Κάποια μέρα η Νατάσα ξεχνάει κάτι σχετικά ασήμαντο (π.χ. αποστολή ενός e-mail) και η Ελένη την παροτρύνει να γίνει πιο οργανωτική σαν εκείνη επιδεικνύοντας ένα σημειωματάριο με τις υποχρεώσεις της. Από εκείνη τη μέρα η Νατάσα μπαίνει στο τρυπάκι να ακολουθήσει κατά γράμμα κάποιο μοντέλο οργάνωσης και συγκεκριμένα προσπαθεί να οργανώσει τόσο τη δουλειά της αλλά και τη ζωή της γενικότερα μέσα από TODO lists.

1. **Γαλιλαίος**

Όνομα : Γαλιλαίος Γαλιλέι

Ηλικία : 70

Ιδιότητα : Επιστήμονας

Οικογενειακή κατάσταση : Ό,τι μπορούσε έκανε

Εξωτερική εμφάνιση : Όπως εμφανίζεται στα πορτραίτα του

**Back Story:**

Επιστήμονας του 16ου αιώνα, με τα κατορθώματα τις ζωής του να λαμβάνουν χώρα στη κεντρική Ιταλία. Είχε ασχοληθεί με τη διερεύνηση αρκετών κλάδων της επιστήμης, όπως φιλοσοφία, μαθηματικά, φυσική και αστρονομία, με την τελευταία βέβαια να του έχει κεντρίσει το μεγαλύτερο ενδιαφέρον. Η αξιοσημείωτη ιδιοφυΐα τον βοήθησε να αναγνωριστεί πλέον ως ένας σεβαστός και χαρισματικός καθηγητής και επιστήμον, τόσο από το λαό όσο και από τους συναδέλφους του.

Σκοπός ζωής του είναι να ερευνά τα μυστήρια του κόσμου, κρατώντας μια παθητική σχέση απέναντι στις κοινωνικές και θρησκευτικές αντιλήψεις, διότι διαφορετικά θα έφερνε σε κίνδυνο την επιστημονική του καριέρα.

Ένα παράδειγμα που μπορεί να περιγράψει την προσωπικότητά του είναι να σχηματίσουμε την εικόνα ενός ανθρώπου που μιλάει και συμπεριφέρεται με ευγένεια και σοβαρότητα, αλλά αν βρεθεί να συνομιλήσει με έναν άνθρωπό χωρίς να υπάρχει κίνδυνος για τα πιστεύω του, τότε φανερώνει τον πραγματικό του χαρακτήρα, που χλευάζει και χρησιμοποίει υβριστικές εκφράσεις, πάντα καλοπροαίρετα.

1. **Νεφέλη**

Όνομα : Νεφέλη Παπαδοπούλου

Ηλικία : 17

Ιδιότητα: Μαθήτρια

Οικογενειακή κατάσταση : Άγαμη

Εξωτερική εμφάνιση : Μέτριο ανάστημα, αδύνατη.

**Back story:**

Η Νεφέλη είναι μια κοπέλα που μεγάλωσε σε ένα μικρό νησάκι των Κυκλάδων. Έπερνε πάντα σημασία και απεριόριστη αγάπη απο το οικογενειακό της περιβάλλον, και ήταν πολύ συνδεδεμένη με αυτό, κάτι που την έκανε να προβληματίζεται για το εάν έπρεπε να σπουδάσει μακριά. Στην πραγματικότητα όμως ήθελε να φύγει, ήθελε να εξερευνήσει τον κόσμο, όσο και αν της στοίχιζε η απουσία των αγαπημένων της. Ήταν ένα ονειροπόλο κορίτσι που χανόταν πολλές φορές στις σκέψεις της, χανόταν στην ιδέα ενός μεγάλου κόσμου αλλά και ενός μικρού. Οι σκέψεις τις δεν ήταν πάντα όμορφες και παραμυθένιες, τουλάχιστον όχι μετά απο μία συνταρακτική περίοδο της ζωής της, όταν αρρώστησε ο πατέρας της .Η διαφυγή της απο τον νέο μοχθηρό κόσμο που γνώρισε έγινε η φύση, κάθε τι φυσικό και αγνό της προσέφερε γαλήνη. Αρκετές φορές πήγαινε με το ποδήλατο της σε μέρη “απείρακτα”, και καθόταν με τις ώρες κρατώντας ένα χαρτί και ενα μολύβι, χτίζοντας δικούς της κόσμους. Όταν κοίταζε με ρεαλισμό τα πράγματα στη ζωή της ,φοβόταν, και κυρίως έτρεμε το μέλλον.

1. **Ορέστης**

Όνομα: Ορέστης

Ηλικία: 28 ετών

**Back story:**

Ο Ορέστης λείπει 15 χρόνια στο εξωτερικό. Εργάζεται για μια πολυεθνική ως διευθύνων σύμβουλος. Έγγαμος, με ένα παιδί 8 ετών. Έχει να επισκεφθεί τους γονείς του 15 χρόνια.  
Ως άνθρωπος είναι αρκετά εσωστρεφής, μοναχικός και ευαίσθητος. Σπάνια δείχνει τα συναισθήματα του κι αυτό γιατί φοβάται μήπως φανεί αδύναμος ή ευάλωτος.

Με τους γονείς του κρατάει μια τυπική επικοινωνία σε γιορτές, διακοπές και κανένα Σαββατοκύριακο.  
Οι γονείς του είναι μεσαίας τάξης, πάντα υπερπροστατευτικοί.

Για τον Ορέστη, η ζωή σε μια νέα πατρίδα ήταν μια ευκαιρία ελευθερίας και ανεξαρτησίας.

1. **Ορφέας**

Όνομα: Ορφέας Ατσαλάκης

Ηλικία: 46 ετών

Ιδιότητα: Καθηγητής φιλοσοφίας

Οικογενειακή κατάσταση: παντρεμένος με μία γυναίκα αριστοκρατικής καταγωγής, τη Ζωή. Δεν έχει αποκτήσει παιδιά, λόγω στειρότητας του ίδιου.

Εξωτερική Εμφάνιση: Αδύνατος, γκριζομάλλης

**Back story:**

Ο Ορφέας είναι καθηγητής στο Τμήμα της Φιλοσοφίας, του Πανεπιστημίου Αθηνών. Πολύ νέος παντρεύτηκε τη Ζωή και έκτοτε ζουν μαζί σε ένα πολυτελές ρετιρέ στα Εξάρχεια.

Ζει μία συμβατική ζωή, αφοσιωμένος στη δουλειά του. Ωστόσο ως νεομαρξιστής-αναρχικός πολλές φορές προβληματίζεται με τη πολιτικοοικονομική κατάσταση της χώρας ενώ παράλληλα ως ιδεολόγος πιστεύει πως το «κακό σπυρί» της ανθρωπότητας είναι οι τράπεζες. Με το τελευταίο έχει εμμονή.

Ο γάμος του Ορφέα με τη Ζωή μπορεί να ξεκίνησε με έρωτα και ορμή, αλλά με το πέρασμα του χρόνου φθάρθηκε. Το ζευγάρι απομακρύνθηκε, ειδικά από τη στιγμή που αποκαλύφθηκε η στειρότητα του Ορφέα.

Η Ζωή από εκείνο το σημείο, αρχίζει να δείχνει σημάδια έντονης ασέβειας προς το σύζυγο της, ενώ ο Ορφέας κλείνεται ακόμη περισσότερο στον εαυτό και τις εμμονές του.

Το δεύτερο πρόσωπο της Ζωής, κάνει τον Ορφέα να περνά από τον έρωτα στην ανοχή. Ανοχή για ένα και μόνο λόγο: σέβεται τη σύμβαση του γάμου (γιατί όλα είναι θέμα επιλογής και απόφασης) και το ίδιο πιστεύει πως ισχύει και για τη σύζυγο του.

Έρχεται όμως η στιγμή που Ζωή θα υπερβεί τα όρια και ο Ορφέας θα τεθεί αντιμέτωπος με μία αλήθεια, η οποία θα τον μετατρέψει σε κάτι άλλο, οι εμμονές βγαίνουν στην επιφάνεια.

1. **Λέρι**

Όνομα: Λέρι

Ηλικία: 30

Επάγγελμα: Ιδιωτικός ντεντέκτιβ

Παρουσιαστικό: Μελαχρινός, απεριποίητος, όχι πολύ εμφανίσημος

**Back story:**

Ο πατέρας του Λέρι ήταν αστυνομικός στην δίωξη ναρκωτικών. Πέθανε σε ανταλλαγή

πυροβολισμών εν ώρα υπηρεσίας όταν ο Λέρι ήταν 15. Έχει μια μεγαλύτερη αδερφή, την

Αναστασία, που δουλεύει ως γραμματέας σε ένα δικηγορική γραφείο της πλάκας και βγάζει

ελάχιστα χρήματα. Η μητέρα του είναι μεγάλης ηλικίας (κοντά στα 80) και ζει με την αδερφή του σε ένα άνετο διαμέρισμα που πληρώνει ο Λέρι. Αυτός είναι διάσημος ιδιωτικός ντεντέκτιβ, είναι δυναμικός χαρακτήρας, γυμνάζεται εντατικά και διαβάζει πολλά βιβλία. Ήθελε να γίνει

αστυνομικός (και είχε γίνει), αλλά αποχώρησε από το σώμα πολύ γρήγορα γιατί δεν αμειβόταν

αρκετά ώστε να συντηρεί τις δύο γυναίκες. Δεν έχει ερωτικές σχέσεις γιατί αφιερώνει το

μεγαλύτερο μέρος της ημέρας στην δουλειά του. Επίσης έχει πολλά ψυχολογικά. Είναι

τελειομανής, ακολουθεί αυστηρά έναν δικό του κώδικα ηθικής, φαίνεται να αντλεί μια σαδιστική

ικανοποίηση από την δουλειά που κάνει, αν και συνεχώς γκρινιάζει για αυτήν και είναι πολύ

αθυρόστομος. Πρόσφατα έκοψε το τσιγάρο γιατί “μειώνει τις επιδόσεις του” όπως λέει. Αντ’ αυτού τα βράδια που δουλεύει τηλεφωνεί και μιλάει στην αδερφή του για να μην μπει στον πειρασμό να καπνίσει. Δεν έχει άλλους φίλους.

1. **Mark**

Όνομα : Mark Hammlton

Ηλικία : περίπου 35

Ιδιότητα : Μηχανικός Υπολογιστών

Οικογενειακή κατάσταση : Άγαμος

Εξωτερική εμφάνιση : Μέτριο ανάστημα , αδύνατος

**Back Story:**

Δουλε﷽﷽﷽﷽﷽﷽﷽﷽ να ανάψειλίγει στο χό φορεν μπορει ‘﷽﷽﷽﷽﷽﷽﷽﷽ να ανάψειλίγει στο χό φορεν μπορει υει σαν administrator σε μια μεγάλη ιδιωτική εταιρεία τα τελε﷽﷽﷽﷽﷽﷽﷽﷽ να ανάψειλίγει στο χό φορεν μπορει ‘﷽﷽﷽﷽﷽﷽﷽﷽ να ανάψειλίγει στο χό φορεν μπορει ύταια 10 χρονια . Μένει μόνος του σε ένα διαμέρισμα .χησης.﷽﷽﷽﷽αδα προπφερει εις πκαι μΑν και σπούδασε σε πολύ καλό πανεπιστήμιο , ήταν πιο πολυ σαν δικαιολογία για να φύγει απο το πατρικό του σπίτι , παρά οτι αγαπούσε τις σπουδεχησης.﷽﷽﷽﷽αδα προπφερει εις πκαι μς.

Είναι μανιώδεις καπνιστής ,εργάζεται πολλχησης.﷽﷽﷽﷽αδα προπφερει εις πκαι μές ώρες όχι επειδη αγαπάει την δουλειά του αλλά για να καταφέρνει ,να αποφεύγει κοινονικές συναναστροφές . Στο χώρο της εργασία του δεν είναι και ο πιο αγαπητος άνθρωπος , αλλά τον εμπιστεύονταιχησης.﷽﷽﷽﷽αδα προπφερει εις πκαι μχησης.﷽﷽﷽﷽αδα προπφερει εις πκαι μυοντεντ

πολύ σε θέματα δουλειάς .

Δεν πρόκειται για φιλοσοφημένο ‘ανθρωπο , οι φιλοδοξίες του περιορίζοντε σε υλικούς στοχους και πως οικονομικα και μόνο θα μπορει να τους φερει εις πέρας .

Η μόνη κοινωνική επαφη που έχει ειναι 2-3 φορές την βδομαδα προπόνιση αναρίχησης.

1. **Μηχανικός , Μάγος, Ηλεκτρολόγος**

Ηλικίες :

Μηχανικός (32) – Μάγος (28) – Ηλεκτρολόγος (29)

Αντί back story, σενάριο :

**INT. CLUB - NYXTA**

Ο ΙΔΙΟΚΤΗΤΗΣ (50) κοιτάζει διακριτικά πίσω από την σκηνή τους

θαμώνες. Τα τραπέζια και τα σκαμπό του μπαρ είναι γεμάτα, ενώ

υπάρχουν και αρκετοί όρθιοι.

Ο Ιδιοκτήτης παει προς τα καμαρίνια. Ανοίγει διάπλατα τη μισάνοιχτη πόρτα. Μέσα στο καμαρίνι ο ΜΗΧΑΝΙΚΟΣ (32), ο ΜΑΓΟΣ (28), και ο ΗΛΕΚΤΡΟΛΟΓΟΣ (29) στέκονται πάνω από ένα μαύρο μηχάνημα σε μέγεθος φωτοτυπικού. Πάνω στο μηχάνημα είναι ένα laptop. Από το μηχάνημα φεύγει ένα χοντρό μαύρο καλώδιο στο πάτωμα, το οποίο πάει έξω από την πόρτα.

ΙΔΙΟΚΤΗΤΗΣ

Άντε ρε παιδιά, περιμένει ο κόσμος!

ΜΗΧΑΝΙΚΟΣ, ΜΑΓΟΣ,

ΗΛΕΚΤΡΟΛΟΓΟΣ

(και οι τρεις, με ένταση) Ας περιμένει!

Ο Ιδιοκτήτης φεύγει.

Από μία σχισμή στο πάνω μέρος του μηχανήματος, αρχίζει να βγαίνει ένα φύλλο χαρτί με τρύπες για ντοσιέ. Ο Μάγος το πιάνει με προσοχή μέχρι να βγει ολόκληρο και αρχίζει να διαβάζει με προσοχή.

ΜΑΓΟΣ

Τι γράφεις εδώ;

ΗΛΕΚΤΡΟΛΟΓΟΣ

"Ξε..." δεν το βγάζω.

Δεν είναι τα γράμματα μου.

ΜΗΧΑΝΙΚΟΣ

Τι; Αποκλείεται.

"Ξεγελάσετε" γράφει.

Τα φώτα τρεμοπαίζουν. Ο Ηλεκτρολόγος κατευθύνεται βιαστικά προς τηνπόρτα.

ΗΛΕΚΤΡΟΛΟΓΟΣ

Μάλλον γι' αυτό.

ΜΗΧΑΝΙΚΟΣ

Γαμώτο, έπρεπε να έχω φέρει τον εκτυπωτή.

Ο Μάγος συνθλίβει το χαρτί σε μια μπάλα και την πετάει με μπασκετικό σουτ στο καλάθι των αχρήστων.

ΜΑΓΟΣ

Έτοιμος.

Ο Μάγος κατευθύνεται βιαστικά προς την πόρτα. Ο Ηλεκτρολόγος ακολουθεί παίρνοντας ένα ντοσιέ από το το τραπέζι.

1. **Ρόη**

Όνομα: Ρόη

Ηλικία: 20

Εμφάνιση: Όμορφη, μέτριου αναστήματος, μακριά μαλλιά

Ιδιότητα: Φοιτήτρια Χημικού

**Back Story:**

Γνώρισε την Θάλεια πριν ένα μήνα, ενώ ξέρει σχεδόν όλο το έτος καθώς και πολλούς από τις υπόλοιπες σχολές. Δεν ασχολείται σχεδόν καθόλου με την σχολή της, ενώ επιβιώνει μόνο με σημειώσεις και εργασίες που τις δίνουν συμφοιτητές της. Συνήθως ασχολείται με την οργάνωση πάρτυ ενώ κάθε μήνα βρίσκει νέα καριέρα που θέλει να ακολουθήσει, με γνώμονα πάντα την κοινωνικότητά της και της γοητείας της. Ταυτόχρονα είναι αρκετά ανασφαλής ώστε να αποζητά την προσοχή όλων και να μην αρνείται οτιδήποτε της προσδίδει την εικόνα του άνετου και «προχώ» ατόμου. Στο πάρτυ ψάχνει άτομα της θεατρικής του πανεπιστημίου για να την «εντάξουν στα πράγματα», ενώ φλερτάρει επίμονα τον Φαίδωνα, τον σκηνοθέτη του φετινού έργου.

1. **Θάλεια**

Όνομα: Θάλεια

Ηλικία: 19

Εμφάνιση: Πολύ ψηλή, άχαρη, κοντά μαλλιά

Ιδιότητα: Φοιτήτρια Βιολογικού

**Back Story:**

Ήρθε στο Ηράκλειο στην αρχή του έτους και λόγω περιορισμένων κοινωνικών δεξιοτήτων δεν γνωρίζει πολλούς. Ξέρει τον Φαίδωνα από την θεατρική του δήμου της στην Αθήνα, και εκείνος προσπαθεί να την πείσει να μπει στην ομάδα του πανεπιστημίου. Ασχολείται πολύ με την μουσική, με ενδιαφέρον στα τοπικά underground συγκροτήματα, και κατέχει μια αφ’ υψηλού θέση ως προς την «μαζική» νοοτροπία των συνομήλικών της, μάλλον ως αντίδραση στην απόρριψη που δέχεται.

1. **Φαίδωνας**

Όνομα: Φαίδωνας

Ηλικία:23

Εμφάνιση: Όμορφος, προσεγμένη εμφάνιση

Ιδιότητα: Φοιτητής Βιολογικού, Σκηνοθέτης στη Θεατρική του Πανεπιστημίου

**Back Story:**

Τα τελευταία χρόνια έχει αφοσιωθεί στον ρόλο του στη Θεατρική. Μιλάει με βαρύγδουπες εκφράσεις και νιώθει συχνά πως είναι χαρακτήρας σαιξπυριανού έργου, ενσαρκώνοντας τον κλισέ ρόλο του μέλους πανεπιστημιακής θεατρικής. Φύσει ρομαντικό άτομο, θέλει πολύ να πιστέψει ότι έχει μέλλον στον χώρο, αντιμετωπίζει μεν τις σχέσεις του όσο πιο μελοδραματικά μπορεί. Ευτυχώς η εμφάνισή του τον σώζει από μια αναμενόμενη κοινωνική περιθωριοποίηση.

1. **Οδυσσέας**

Όνομα : Οδυσσέας

Ηλικία : 29

Ιδιότητα : Ταξιδιώτης

Οικογενειακή κατάσταση : Άγαμος

Εξωτερική εμφάνιση : Μελαχρινός, αδύνατος, μέτριο ανάστημα

**Back Story:**

Έξυπνος και δημιουργικός, από μικρός ο Οδυσσέας, δυσκολεύεται να προσαρμοστεί στις υπάρχουσες κοινωνικές δομές. Μεγαλωμένος σε αστικό περιβάλλον από μεσοαστή και υπερβολικά κοινότυπη ελληνική οικογένεια, αναζητά τη φυγή από μικρή ηλικία. Είναι αρκετά εμφανίσιμος και καλός με ότι καταπιάνεται. Ταυτόχρονα έχει πολύ καλή αίσθηση του χιούμορ, αναζητά την καλή παρέα, την ηρεμία και του αρέσουν οι γυναίκες αρκετά. Γενικά είναι ωραίο τυπάκι, χωρίς πολλά ψυχολογικά. Μετά το στρατό έπιασε δουλειά σε μία πολυεθνική στο τμήμα του μάρκετινγκ, αλλά την απεχθάνεται. Ονειρεύεται μία ζωή γεμάτη εμπειρίες και περιπέτειες. Έπειτα από ένα ταξίδι που κάνει μόνος του στο Μεξικό, συνειδητοποιεί ότι αυτό θέλει να κάνει από δω και πέρα στη ζωή του. Να ταξιδεύει! Το βάζει σκοπό και έπειτα από δύο χρόνια ξεκινάει για ένα πολύχρονο ταξίδι, σε τρείς ηπείρους.